****

 **Ministerul Mediului, Apelor și Pădurilor**

 **Agenţia Naţională pentru Protecţia Mediului**

|  |
| --- |
|  **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din XX.XX.2020

 Ca urmare a notificării adresate de **PROFI IZO BEK SRL** **–** cu sediul în comuna Curtești, satul Hudum, nr. 230 județul Botoșani, **privind PLANUL URBANISTIC ZONAL** **"Construire complex comercial (2 corpuri), amenajare parcare și acces (racorduri la drumuri publice), amplasare mijloace de publicitate, împrejmuire parțială teren, racorduri și branșamente utilități, organizare de șantier"** încomuna Dumbrăveni, satul Dumbrăveni, județul Suceava, înregistrată la APM Suceava cu nr. 2357/02.03.2020, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe.*

**Agenţia pentru Protecţia Mediului Suceava,**

* + ca urmare a consultării autorităţilor publice participante în cadrul şedinţei Comitetului Special Constituit din data de 11.03.2020, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în baza avizului favorabil al Inspectoratului pentru Situaţii de Urgenţă “Bucovina” Suceava;
	+ în baza avizului favorabil al Direcţiei de Sănătate Publică Județeană Suceava;
	+ în lipsa comentariilor motivate din partea publicului interesat,

**decide:**

**PLANUL URBANISTIC ZONAL** **"Construire complex comercial (2 corpuri), amenajare parcare și acces (racorduri la drumuri publice), amplasare mijloace de publicitate, împrejmuire parțială teren, racorduri și branșamente utilități, organizare de șantier"** încomuna Dumbrăveni, satul Dumbrăveni, județul Suceava, **titular PROFI IZO BEK SRL –** cu sediul în comuna Curtești, satul Hudum, nr. 230 județul Botoșani, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafață totală de 6936 mp (parcela cad. nr. 35290) este situat în intravilanul comunei Dumbrăveni și este domeniu privat al comunei Dumbrăveni, concesionat către PROFI IZO BEK SRL – contract de concesiune nr. 11890/12.11.2019, conform Certificatului de Urbanism nr. 175/06.12.2019 eliberat de primăria comunei Dumbrăveni.

Folosința actuală a terenului este arabil situat în zona de locuințe.

**Vecinătăți:**

NV – DN 29;

SV – drum comunal;

SE – teren domeniu public;

NE – teren privat.

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Scopul acestei documentații este schimbarea funcțiunii parcelei din zonă de locuințe în zonă de prestări servicii-comerț în vederea construirii unui complex comercial.

 **Indici urbanistici :**

 **POT propus: 40,00% CUT propus: 0,50**

Regim maxim de înălțime: P+1E;

Suprafața construită: 2456,00 mp

Suprafața trotuare, terase descoperite,

alei pietonale și carosabile: 3545,08 mp

Suprafața spații verzi: 934,92 mp

Locuri de parcare: 60

Totodată prin această documentație se vor stabili și alte reglementări privind modul de ocupare a terenului (retrageri față de limita de proprietate, distanțe față de aliniament ori față de alte elemente ce caracterizează terenul/zona în clipa de față: construcții vecine, căi de circulație publică, rețele edilitare, etc.).

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă** a construcțiilor propuse se va realiza de la reţeaua comunală prin racord la reţelele existente în zonă.

**Canalizare şi colectarea apelor pluviale** a obiectivului va fi asigurată prin racord la reţeaua de canalizare menajeră respectiv pluvială a zonei.

Pentru evacuarea apelor reziduale interioare se vor forma trei coloane principale de canalizare ce vor îndeplini următoarele funcțiuni:

* **evacuare ape uzate menajere** - la care se vor racorda vasele WC și sifoanele de pardoseala aferente vestiarelor și camerelor WC.
* **evacuare ape uzate cu conținut ridicat de grăsimi** - la care se vor racorda - sifonul de pardoseală și racordul aferent camerei frigorifice, spălătorul de inox și sifonul de pardoseala aferent mașinii de curățenie, spălătorul aferent camerei odihnă personal, cuptorul de panificație, unitățile de climatizare interioare și unitatea interioara tip split, vitrinele frigorifice si congelatoarele verticale.
* **evacuare ape pluviale -** la care se vor racorda toți receptorii de terasă montați pe acoperișul clădirii.

**Alimentarea cu energie electrică** a construcțiilor se va face prin racord la rețelele electrice de joasă tensiune existente în zonă.

**Alimentarea cu căldură**

Se propune pentru obiectivul nou dotarea cu instalaţii proprii HVAC pentru asigurarea microclimatului în interiorul spaţiilor comerciale.

**Accesul auto și pietonal**

În prezent atât accesul carosabil, cât şi cel pietonal la proprietate se face din DN29.

Pentru realizarea obiectivului se propun următoarele lucrări:

* Renunţarea la accesul carosabil din DN29;
* Realizarea accesului la amplasamentul proiectat din drumul comunal amplasat pe latura Sud Vestică;
* Alei de acces la locurile de parcare,
* Locuri de parcare pentru autoturisme (60 de locuri);

Staționarea autovehicolelor atât în timpul lucrărilor de construcții cât și în timpul funcționării halelor se va face în afara drumurilor publice.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

În perioada de funcționare, pentru colectarea selectivă și depozitarea temporară a deșeurilor se prevede o platformă betonată, cu europubele închise ce vor fi preluate periodic de o firmă specializată de salubritate, conform contractului care va fi încheiat ulterior.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială toate terenurile libere de construcții; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a)* probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – *nu este cazul;*

*e)* mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;

*f) valoarea şi vulnerabilitatea arealului posibil a fi afectat, date de:*

 *(i)* *caracteristicile naturale speciale sau patrimoniul cultural – nu este cazul;*

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional- amplasamentul nu este situat în unei arii naturale protejate;*

**Obligaţiile titularului:**

1. Titularul are obligația de a respecta legislația de mediu în vigoare;

2. Titularul planului are obligația de a supune procedurii de adoptare planul și orice modificare a acestuia, numai în forma avizată de autoritatea competentă de protecția mediului;

3. Titularul planului are obligația de a notifica autoritatea competentă pentru protecția mediului despre orice modificare a planului, înainte de realizarea modificării;

**Informarea şi participarea publicului la procedura de evaluare de mediu:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 27.02.2020 și 02.03.2020, până la luarea deciziei de încadrare nu au fost semnalate observații din partea publicului.

 În urma publicării din data de 30.04.2020, în ziarul ”Suceava News” a anunțului deciziei de încadrare nu au fost semnalate observații din partea publicului.

**Răspunderea pentru corectitudinea informațiilor puse la dispoziția APM Suceava și a publicului revine în totalitate titularului planului, iar corectitudinea studiilor și evaluărilor revine autorilor acestora, conform art. 21 din OUG 195/2005 privind protecția mediului, cu modificările și completările ulterioare.**

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

Şef Serviciu, Întocmit,

 Avize, Acorduri, Autorizaţii